NXT TakeOver: The End

{| class="wikitable" align="left"
|-
! colspan="3" align="center" | NXT TakeOver: The End
|-
! colspan="3" align="center" <small>הלוגו הרשמי של האירוע</small>
|-
! colspan="3" align="center" | מידע
|-
| ארגון || colspan="2" | WWE
|-
| מותג (ים) || colspan="2" | NXT
|-
| תאריך || colspan="2" | 8 ביוני 2016
|-
| עיר || colspan="2" | ווינטר פארק, פלורידה
|-
| אולם || colspan="2" | אוניברסיטת פול סייל
|-
| מספר צופים || colspan="2" | 400+
|-
| שיר(י) הנושא || colspan="2" | "Karate" בביצוע Babymetal"Paranoia" בביצוע A Day to Remember"The End" בביצוע ג'ים ג'ונסטון
|-
| ספונסר(ים) || colspan="2" | וורקראפט: ההתחלה
|-
! colspan="3" | סדרת אירועי שלם וצפה של ה-WWE
|-
|align="center"|חוקי אקסטרים
|align="center"|:NXT TakeOverThe End
|align="center"|כסף בבנק
|-
! colspan="3" align="center" | סדרת אירועי NXT TakeOver
|-
|align="center"|Dallas
|align="center"|:NXT TakeOverThe End
|align="center"|Brooklyn II
|}
NXT TakeOver: The End, נקרא גם בשם NXT TakeOver: The End... of the Beginning, היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-8 ביוני 2016, באוניברסיטת פול סייל שבווינטר פארק, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע העשירי בסדרת אירועי NXT TakeOver.

==עלילות==

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השני של NXT בשנת 2016.

ב-21 באפריל במהלך מופע אשר התקיים בלוול, מסצ'וסטס, שלא שודר בטלוויזיה, סמואה ג'ו ניצח את פין באלור וזכה באליפות ה-NXT. ב-11 במאי בפרק של התוכנית NXT, הג'נרל מנג'ר של התוכנית, ויליאם ריגל, קבע קרב חוזר ביניהם שהתקיים באירוע NXT TakeOver: The End. שישה ימים לאחר מכן, נודע שהקרב ביניהם יהיה קרב כלוב. הודעה זו סימלה את קרב הכלוב הראשון בתולדות NXT.

באירוע NXT TakeOver: Dallas, אמריקן אלפא ניצחו את הריבייבל וזכו באליפות הזוגות של NXT. ב-18 במאי בפרק של התוכנית NXT, הג'נרל מנג'ר של התוכנית, ויליאם ריגל, קבע קרב חוזר על חגורות האליפות בין הזוגות באירוע NXT TakeOver: The End.

ב-18 במאי בפרק של התוכנית NXT, ניה ג'קס ניצחה את אלופת הנשים של NXT לשעבר, ביילי. לאחר הפסדה של ביילי ואי היכולת שלה להתחרות באופן מלא, ג'קס ניצחה את כרמלה ואלכסה בליס בקרב משולש אשר קבע את זהות המועמדת לתואר האליפות, שתפגוש את האלופה המכהנת, אסקה, באירוע NXT TakeOver: The End.

ב-25 במאי בפרק של התוכנית NXT, אוסטין אריס הצהיר על כוונותיו להפוך לאלוף NXT החדש, מה שגרר לתגובה מצד שינסקה נקאמורה. הג'נרל מנג'ר של התוכנית, ויליאם ריגל, קבע קרב בין השניים לאירוע NXT TakeOver: The End.

ב-2 ביוני, הג'נרל מנג'ר של התוכנית, ויליאם ריגל, הכריז על כך שטיי דילינג'ר יתמודד מול אנדרדה "סיין" אלמאס באירוע עצמו.

==אירוע==

{| class=wikitable style="font-size:90%; margin: 0.5em 0 0.5em 1em; float: left; clear: left;"
|-
|+ אישיויות אחרות על המסך
! תפקיד: !! שם:
|-
|rowspan="2"|צוות השידור
|טום פיליפס
|-
|קורי גרייבס
|-
|כרוז
|גרג המילטון
|-
|rowspan="4"|שופטים
|דרייק וורץ
|-
|שון בנט
|-
|אדי אורנגו
|-
|דנילו אנפיביו
|-
|rowspan="3"|פאנל לפני האירוע
|רנה יאנג
|-
|ליטה
|-
|קורי גרייבס
|}

===קרבות מקדימים===

האירוע נפתח עם הקרב של אנדרדה "סיין" אלמאס נגד טיי דילינג'ר. בסיום, אלמאס ביצע על דילינג'ר את מהלך ה-Double knee smash, שהספיק לו כדי להצמיד את דילינג'ר לניצחון.

בקרב השני, אמריקן אלפא (צ'אד גייבל וג'ייסון ג'ורדן) הגנו על אליפות הזוגות של NXT נגד הריבייבל (דאש ויילדר וסקוט דוסון). בסיום, הריבייבל ביצעו על ג'ורדן את מהלך הסיום שלהם, ה-Shatter Machine, כדי לזכות בחגורות האליפות. לאחר הקרב, אמריקן אלפא הותקפו על ידי שני גברים שלבשו בגדים בצבע שחור (לאחר מכן נודעו בשם "The Authors of Pain"). מנג'ר העבר, פול אלרינג, יצא לבמה וליווה את השניים בחזרה אל מאחורי הקלעים.

לאחר מכן, שינסקה נקאמורה התחרה נגד אוסטין אריס. במהלך הקרב, אריס ביצע על נקאמורה את מהלך ההכנעה שלו, ה-Last Chancery, אך האחרון הצליח להגיע אל החבלים ולגרום להכנעה להישבר. לאחר שאריס ביצע על נקאמורה את מהלך ה-Death Valley Driver על דופן הזירה, הוא ניסה לבצע את מהלך ה-Suicide Dive, אך נקאמורה הצליח להימנע מהפגיעה וכתוצאה מכך אריס התנגש במעקה הביטחון. בסיום, נקאמורה ביצע על אריס מהחבל האמצעי את מהלך הסיום שלו, "קינשאסה", ולאחר מכן המשיך וביצע את מהלך הפאוורסלאם ופעם נוספת את הקינשאסה כדי לנצח בקרב.

בקרב הלפני אחרון, אסקה הגנה על אליפות הנשים של NXT נגד ניה ג'קס. בסיום, אסקה ביצעה מספר מהלכי בעיטות שהצליחו לעזור לה בניצחון על ג'קס כדי לשמור על התואר.

===הקרב המרכזי===

בקרב המרכזי של הערב, סמואה ג'ו הגן על אליפות ה-NXT נגד פין באלור בקרב כלוב. במהלך הקרב, ג'ו ביצע על באלור את מהלך המאסל באסטר, אך לא הצליח להצמיד את האחרון לספירת שלוש מלאה. מנגד, באלור ביצע על ג'ו את מהלך הסיום שלו, ה-Coup de Grâce, אך גם הוא לא הצליח להשיג את הניצחון בקרב. בסיום, באלור ניסה להימלט מהכלוב לאחר שהתחמק ממהלך ההכנעה של ג'ו, הקוקינה קלאץ', אך מנגד ג'ו ביצע עליו את מהלך הסופר מאסל באסטר כדי לנצח בקרב ולשמור על התואר בהצלחה.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || אנדרדה "סיין" אלמאס ניצח את טיי דילינג'ר || קרב יחידים || 05:22
|-
| 2 || הריבייבל (דאש ויילדר וסקוט דוסון) ניצחו את אמריקן אלפא (צ'אד גייבל וג'ייסון ג'ורדן) (א) || קרב זוגות על אליפות הזוגות של NXT || 16:00
|-
| 3 || שינסקה נקאמורה ניצח את אוסטין אריס || קרב יחידים || 17:05
|-
| 4 || אסקה (א) ניצחה את ניה ג'קס || קרב יחידים על אליפות הנשים של NXT || 09:12
|-
| 5 || סמואה ג'ו (א) ניצח את פין באלור || קרב כלוב על אליפות ה-NXT || 16:10
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==ראו גם==
* NXT - ליגת הפיתוח של ה-WWE

==קישורים חיצוניים==
* 

==הערות שוליים==

קטגוריה:אירועי שלם וצפה של ה-WWE בשנת 2016
קטגוריה:NXT TakeOver